ഒറ്റ ക്ലിക്കില് യാത്ര പ്ലാന്ചെയ്യാം ദോഹ: റോഡും റെയിലും ഉള്പ്പെടെയുള്ള ഖത്തറിലെ മുഴുവന് യാത്രാമാര്ഗങ്ങളെയും ഒറ്റ ക്ലിക്കില് ഒരു കുടക്കീഴിലാക്കുന്ന നെറ്റ്വര്ക് സംവിധാനവുമായി ഗതാഗത മന്ത്രാലയം. മെട്രോ റെയില് സര്വിസ്, മുവാസലാത്ത് ബസ്, കര്വ ടാക്സി, ട്രാം തുടങ്ങിയ റോഡ്, റെയില് ഗതാഗത സര്വിസുകളുടെ സേവനങ്ങളെല്ലാം ഇനി സിലയില് ലഭ്യമാവും. ആപ്ലിക്കേഷനും വെബ്സൈറ്റുമായി അടുത്തയാഴ്ചതന്നെ സേവനം ലഭ്യമായി തുടങ്ങുമെന്ന് ഗതാഗത മന്ത്രാലയം അറിയിച്ചു. ഖത്തര് റെയില്വേ, മുവാസലാത്ത് കര്വ, ഖത്തര് ഫൗണ്ടേഷന്, മുൈശരിബ് പ്രോപ്പര്ട്ടീസ് എന്നിവരുമായി സഹകരിച്ചാണ് ഗതാഗത മന്ത്രാലയം രാജ്യത്തെ യാത്രാ സംവിധാനങ്ങളിലെ വിപ്ലവകരമായ നീക്കത്തിന് ചുവടുവെക്കുന്നത്.ബന്ധിപ്പിക്കുന്നത് എന്ന് അര്ഥം വരുന്ന സില എന്ന അറബി പദത്തിലായിരിക്കും ആപ്ലിക്കേഷനും വെബ്സൈറ്റും പ്രവര്ത്തനം ആരംഭിക്കുന്നത്. സിലയുടെ ലോഗോ കഴിഞ്ഞ ദിവസം പുറത്തിറക്കി. ദോഹ മെട്രോ, മുവാസലാത്ത് ബസ്, ടാക്സി, ട്രാം തുടങ്ങി സര്വിസുകളെല്ലാം സില വഴി ആളുകള്ക്ക് ഉപയോഗിക്കാം. ഖത്തറില് യാത്രക്കാരന് ഉദ്ദേശിക്കുന്ന സ്ഥലത്ത് ഏറ്റവും വേഗത്തിലും എളുപ്പത്തിലും എത്താനുതകുന്ന മാര്ഗങ്ങള് തെരഞ്ഞെടുക്കാന് സഹായിക്കുന്ന വിധത്തിലാണ് സില ആപ്പിെന്റ രൂപകല്പന. യാത്രക്കാരന് ഏറ്റവുമടുത്ത് ലഭ്യമാകുന്ന പൊതുയാത്രാ സംവിധാനങ്ങള് ആപ്ലിക്കേഷനിലൂടെ തിരിച്ചറിയാം. ഏറ്റവും സമീപസ്ഥലമായ മെട്രോ സ്റ്റേഷന്, ബസ്സ്റ്റോപ്, മെട്രോ ട്രെയിന് ടൈംടേബ്ള്, ബസ് സമയം, എളുപ്പത്തില് എത്തിച്ചേരാനുള്ള വഴികള് തുടങ്ങിയവയെല്ലാം ആപ് വഴി കണ്ടെത്താന് കഴിയും. ഖത്തറിലെ യാത്രാസംവിധാനങ്ങളെ അടിമുടി പരിഷ്കരിക്കപ്പെടുന്നതില് നിര്ണായകമായ ചുവടുവെപ്പാണിത്. ഏറ്റവും കാര്യക്ഷമവും ഫലപ്രദവുമായ ഗതാഗത ശൃംഖലയിലേക്കുള്ള മാറ്റമാണിത്. ഗതാഗതസംവിധാനം പരസ്പരം ബന്ധിപ്പിക്കപ്പെടുന്നതോടെ പൊതുജനങ്ങള്ക്ക് യാത്രകള്, ജോലി, കുടുംബം, പൊതുപ്രവര്ത്തനം എന്നിവ കൂടുതല് കാര്യക്ഷമവും സൗകര്യപ്രദവുമാവും. വരും കാലയളവില് കൂടുതല് മികച്ച സേവനങ്ങളും ഉള്പ്പെടുത്തും ഗതാഗത മന്ത്രാലയം സാങ്കേതിക വിഭാഗം ഡയറക്ടര് ശൈഖ് മുഹമ്മദ് ബിന് ഖാലിദ് ആല്ഥാനി പറഞ്ഞു. പദ്ധതിയുടെ അടുത്ത ഘട്ടത്തില് മുഴുവന് സര്വിസുകള്ക്കുമുള്ള പണമടച്ച് ടിക്കറ്റെടുക്കാന് കഴിയുന്ന സേവനവും സില വഴി ലഭ്യമാക്കുമെന്ന് അധികൃതര് വ്യക്തമാക്കി.